
SR GJEOLOGUJE E PALEONTOLOGJIE ATOR DI PREON: LA PALEOGJEOGRAFIE 


Su la fin dal Triassic, tor dai 210-205 milions di agns indadùr, la gjeografie dal mont, e duncje de 
zone che o cjapìn in esam, e jere dute diferente di ché di vuê. 


La grande masse continentàl Pangjee e jere un pòc dividude in Laurasie e Gondwane (li che la 
Afroarabie e formave la part plui a nord) di une largje marine che e jentrave indentri de bande 
orientàl, dal Ocean de Tetide. Il grant continent al veve ator a tor une fasse largje di màr bas, 
che i gjeolocs a definissin une “plateforme carbonatiche”. 


Cheste plateforme e jere daùr a slambràsi par vie dal rompisi de croste terestre in chei 
passags oceanics che a varessin fat formà la Neotetide e Ocean Atlantic centràl. 

La Cjargne e jere te grande plateforme che e jere ator ator di Laurasie, intune zone di frature li 
che si jerin formats i pigui Bacins Sloven, Lombart e, juste apont, Cjargnel, su la latitudin li che 
vuê a son l’Egjit e il Sudan. 

Paleogjeografie 205 milions di agns indaùr 

Plateforme e bacin 


Une plateforme carbonatiche e je une zone topografiche plache che e je ator di un continent o 
di une isule; e je cuvierte di mâr bas (pal solit tra 0 e 50 m) e e je è caraterizade plui di dut de 
deposizion di sediments carbonatics (ven a stài formâts di carbonàt di calci). Chescj a son 
formats plui di dut di tocs grancj o peut di capis, scus, techis, coloniis o tai di organisims che a 
an rigjavat il carbonàt di calci de aghe di mâr. 


La part bande de tiere de plateforme si clame “interne” e dispès e je formade di planis di maree 
pantanosis. La part plui bande dal mâr viert invezit si clame “esterne” e ten lagunis e altris 
ambients cun aghe plui mote, massime se la piateforme e je “orlade”. Lis plateformis orladis a 
an un ôr, une zone che lis divît dal mâr profont (bacin), formàt massime di bariduris di savalon o 
di scoieris organogjenis. Il bacin (la che par solit a colin sediments sutîi) si zonte cul ôr cuntune 
cleve plui o mancul inclinade e instabile. 

Màr bas Màr profont 


PIATTAFORMA MARGINE PENDIO BACINO 


Rapresentazion schematiche e in sezion di un complès plateforme-bacin 

